Sacrosancte ecclesie Sancti Vincentii que est constructa infra muros Matisconum quam domnus Ado episcopus ad regendum habere videtur. Igitur ego Idrenus et uxor mea Ava donamus pro remedio animarum nostrarum ad ipsam casam Dei in stipendia fratrum res nostras que sunt in pago Matisconense, in agro Meloniacense, in villa Moyson; hoc est curtilus indominicatus cum vinea, terminat a mane via publica, a medio die terra Girberti, a sero fossado finale, a circio de ipsa hereditate. Infra has terminationes totum ad integrum ad ipsam casam Dei donamus et alias res quicquid in ipsa villa vel in omnibus finibus ejus visi sumus habere, quesitum et inquirendum, eo tenore dummodo vivimus pariter usum et fructum exinde habeamus; post nostrum amborum decessum, ad rectores ecclesie Sancti Vincentii permaneant et honorifice nos sepeliant in cimiterio Sancti Petri apostoli. Post hec faciant quod facere voluerint nullo contradicente. S. Idonei et uxoris sue Ave. S. Bernardi. S. Bernonis. S. Adfrici. S. Constancii. S. Petrini. S. Waltherii. S. Gaimalberti. S. Bernerii. S. Bernardi.